open-index/open-wikipedia-markdown huggingface dataset:
בילי קנינגהם

**ויליאם ג'ון "בילי" קנינגהם** (באנגלית: **William John "Billy" Cunningham**;  נולד ב-3 ביוני 1943 בברוקלין, ניו יורק) הנודע כ"קנגורו קיד", הוא כדורסלן ומאמן עבר אמריקאי אשר נחשב לאחד מטובי הסמול פורוורדים בתולדות ה-NBA.

## ביוגרפיה
על המגרש נודע כמתחרה עז בעל מזג סוער ומשחק התקפי במיוחד, התאפיין בקליעת ניתור נמרצת וקליטת כדורים חוזרים רבים. לכינוי "קנגורו קיד" זכה עוד בנעוריו בברוקלין, כמחווה ליכולת הניתור שלו.

ככדורסלן מקצועני העביר את מרבית עונותיו בפילדלפיה 76' מליגת ה-NBA, להוציא שנתיים בהן בילה בקרוליינה קוגרס מה-ABA. קנינגהם כיכב כשחקן שישי בסיקרס של וילט צ'מברלין והאל גריר, אלופת ה-NBA של 1967, קבוצה אשר נבחרה בחגיגות ה-35 שנה ל-NBA (1980) לקבוצה הטובה ביותר בתולדות הליגה. ב-11 עונותיו כמקצוען קלע בממוצע 21.2 נקודות ואסף 10.4 כדורים חוזרים למשחק.

קריירת המשחק של קנינגהם נקטעה במהלך עונת  בעקבות פציעה חמורה בברך, וכבר שנה לאחר מכן פתח בקריירת אימון בליגת ה-NBA. כמאמן, הוביל בעונת  את קבוצת הסיקסרס בכיכובם של ג'וליוס אירווינג ומוזס מלון לאליפות ה-NBA. ב-1985, לאחר 8 עונות בפילדלפיה, פרש מאימון והפך לפרשן כדורסל.

קנינגהם היה ממייסדי מועדון מיאמי היט, וב-1994 מכר את חלקו בקבוצה.

בשנת 1986 התקבל להיכל התהילה של הכדורסל, בשנת 1996 נבחר לאחד מ-50 השחקנים הגדולים בתולדות ה-NBA ובשנת 1997 נבחר לקבוצת כל הזמנים של ה-ABA, הכוללת את 30 השחקנים הגדולים בתולדותיה.

לאחר פרישתו נתלתה גופיית המשחק של קנינגהם, עם המספר 32, על תקרת אולמה של פילדלפיה 76' כהוקרה על תרומתו למועדון.

## סטטיסטיקות הקריירה
### בעונה הסדירה

### בפלייאוף

## קישורים חיצוניים

* ביוגרפיה, באתר הרשמי של ה-NBA
* מאמר על קאנינגהאם, ב"פרויקט האגדות" של מנחם לס באתר "הופס"

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:פרשני כדורסל אמריקאים
קטגוריה:כדורסלנים אמריקאים
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:כדורסלני פילדלפיה 76'
קטגוריה:מאמני כדורסל אמריקאים
קטגוריה:מאמני פילדלפיה 76'
קטגוריה:מאמני משחק האולסטאר של ה-NBA
קטגוריה:כדורסלנים ב-NBA שגופייתם הופרשה
קטגוריה:בחירות דראפט של פילדלפיה 76'
קטגוריה:כדורסלני ליגת ה-ABA
קטגוריה:ניו יורק: כדורסלנים
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1943
פרס גנדי לשלום

**פרס גנדי לשלום הבינלאומי**, שנקרא על שם מהטמה גנדי מוענק באופן שנתי על ידי ממשלת הודו.

## היסטוריה
ממשלת הודו ייסדה את הפרס בשנת 1995 (יום הולדתו ה-125 של גנדי) כמחווה לרעיונות ולערכים אותם גנדי פעל להפיץ. הפרס הוענק לאישים או ארגונים שפעלו לשינוי פוליטי, כלכלי או חברתי בדרכים לא אלימות. מענק הפרס הוא 10 מיליון רופי בשטרות (שווי ערך לכ-200,000 דולר נכון לאפריל 2009), לוח וציטוט מחיי האיש. הפרס פתוח לאנשי בני כל לאום, גזע, דת ומגדר מרחבי כל העולם. הפרס הוענק עד שנת 2014

חבר השופטים מורכב מראש ממשלת הודו, מנהיג האופוזיציה בלוק סבהה (בית המחוקקים ההודי התחתון), שופט בית המשפט העליון ההודי (Chief of Justice) ושני אנשים נוספים הנבחרים מדי שנה.

אם השופטים מרגישים שאין מועמד מתאים לזכות בפרס, רשאית הוועדה לבטל את הפרס לשנה זו. כמו כן, רק פעולות שנעשו בטווח 10 שנים מהצעת המועמדות יכולות להיחשב כסיבה לבחירה. אולם, פעולות ישנות יותר יכולות להיות סיבה ראויה אם אופיין התגלה רק לאחרונה. עבודה מודפסת חייבת להתפרסם על מנת שתהיה כשירה להגשה.

## זוכי הפרס

## קישורים חיצוניים

## הערות שוליים

*
גנדי
קטגוריה:מוהנדס קרמצ'נד גנדי
Ring-A-Ding-Ding

**Ring-A-Ding-Ding** הוא אלבום מאת הזמר האמריקני פרנק סינטרה, זהו אלבום האולפן ה 25 של סינטרה והראשון שיצא בחברת ההקלטות הפרטית שלו, רפרייז רקורדס.

הרעיון היה ליצור אלבום ללא בלדות ובעל צליל שמח וקליל יותר. בזמן הקלטת האלבום הראט פאק בהנהגתו של סינטרה הייתה בשיאה ודבר זה השתקף באווירה הכללית של האלבום, קלילה, מעט פזיזה ובעיקר משקפת הנאה מהחיים הטובים.

על אף שבמקביל להוצאתו שחררה גם חברת ההקלטות הקודמת של סינטרה קפיטול רקורדס אלבום נוסף ששמו, "Sinatra's Swingin' Session!!! אותו הקליט במסגרת השלמת התחייבויותיו לחברת ההקלטות. האלבום הגיע למקום הרביעי במצעד האלבומים האמריקאי ושהה במצעד סך של 35 שבועות.

האלבום יצא על גבי תקליטור בשנת 1991 ואל השירים המקוריים התווספו שלושה שירים חדשים.

## משתתפים
* פרנק סינטרה - קולות
* ג'וני מנדל - מארגן, מנצח
* פליקס סלטקין - מנצח

## רשימת שירים
# !Ring-a-Ding Ding
# Let's Fall in Love
# Be Careful, It's My Heart
# A Foggy Day
# A Fine Romance
# In the Still of the Night
# The Coffee Song
# When I Take My Sugar to Tea
# Let's Face the Music and Dance
# You'd Be So Easy to Love
# You and the Night and the Music
# I've Got My Love to Keep Me Warm

## קישורים חיצוניים

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת קונקורד רקורדס
קטגוריה:אלבומי חברת רפרייז רקורדס
הצוללות הגרעיניות מסדרת אוהיו

**הצוללות הגרעיניות מסדרת אוהיו** הן סדרת צוללות גרעיניות המשרתות בצי ארצות הברית. בסדרה 18 צוללות, מתוכן 14 הן צוללות טילים בליסטיים המצוידות בטילים גרעיניים ו-4 הן צוללות טילי שיוט המצוידות בטילי טומהוק. הצוללות מסדרה זו הן הגדולות ביותר בצי האמריקני ושניות בגודלן רק לצוללות מסדרת אקולה ו-Borei הרוסיות. הצוללות פותחו בעת המלחמה הקרה כחלק מהשילוש הגרעיני של הטלת פצצות גרעיניות ממטוסים, שיגור מהקרקע ושיגור מהים. הצוללות מהוות חלק חשוב ביותר מיכולת ההרתעה של ארצות הברית.

## בנייה ופיתוח
לקראת סוף שנות ה-60 של המאה ה-20, החל צי ארצות הברית בפיתוח סדרת צוללות טילים בליסטיים חדשה, שתוכל לשגר טילים בליסטיים בין-יבשתיים.

בתחילה תוכננו להבנות 10 צוללות בסדרה, ובשנת 1989 הזמין הצי 24 צוללות נוספות. אולם בשנת 1991, בעקבות הסכם START I להפחתת כלי נשק גרעיניים עליו חתמה ארצות הברית, צומצמה ההזמנה ורק 18 צוללות שנכנסו לשירות פעיל אושרו.

הצוללת הראשונה הוזמנה בשנת 1974 מחברת אלקטריק בוט השייכת לחברת ג'נרל דיינמיקס, ונבנתה במספנה בגרוטון, קונטיקט. הצוללת הייתה אמורה להיכנס לשירות בשנת 1977, אך הבנייה התארכה מעבר לצפוי והיא נכנסה לשירות רק בסוף 1981. למרות העיכוב, אלקטריק בוט המשיכה לבנות גם את יתר הצוללות בסדרה. הצוללת האחרונה מסדרת אוהיו נכנסה לשירות פעיל בשנת 1997.

עלות בניית הצוללת הראשונה הייתה 780 מיליון דולר. הצוללת השמינית, שנבנתה בשנת 1980 עלתה 1.12 מיליארד דולר ואילו בשנת 1985 האמיר מחיר הצוללת ל-1.8 מיליארד דולר.

## רשימת צוללות

## היסטוריית שירות
שמאל|ממוזער|250px|הצוללות בזמן הבנייה. מימין: אוהיו, מישיגן, פלורידה ופיניקס (צוללת תקיפה)
שמונה הצוללות הראשונות חומשו בטילים בליסטיים מדגם טריידנט 1 C4, החל מהצוללת התשיעית והלאה הן חומשו בטילים גדולים יותר מדגם טריידנט 2 D5. בשנת 2000 החל תהליך הסבה של השמונה הראשונות לשיגור הטילים החדשים יותר, שהסתיים באמצע שנת 2008.

מסלול משימות סיורי הצוללות הוא סודי ביותר, אשר ידוע רק למעטים המעורבים בתכנון המשימה והוצאתה לפועל. ככל הידוע, סיור ממוצע נמשך 70 יום.

בשנת 2014 שברה הצוללת פנסילבניה את שיא משך הסיור כאשר ביצעה בין החודשים ינואר ליוני סיור רצוף שנמשך 140 יום.

עקב היותן הצוללות השקטות ביותר בצי ארצות הברית ומהשקטות בעולם כולו, הן משתתפות גם בסיורי איסוף מודיעין מול חופי מדינות אויב ואזורים בהם פעילות גלויה נחשבת למסוכנת.

צוללת פלורידה (SSGN-728) השתתפה בתקיפה צבאית בלוב בשנת 2011. ב-6 בנובמבר 2023 במהלך מלחמת חרבות ברזל אותה צוללת נשלחה לאזור המזרח התיכון לקרבת ישראל, שטח הנמצא בתחום אחריותו של פיקוד מרכז האמריקאי.

## ראו גם
* צוללות התקיפה מסדרת זאב הים
* צוללות התקיפה מסדרת וירג'יניה
* צוללות התקיפה מסדרת לוס אנג'לס

## קישורים חיצוניים

## הערות שוליים

אוהיו
אוהיו
אוהיו
קטגוריה:תוכנית הגרעין של ארצות הברית
זפק

שמאל|ממוזער|250px| סכמה של הזפק
שמאל|ממוזער|250px|ברווז עם זפק מלא
**זֶפֶק** הוא איבר פנימי, חלק ממערכת העיכול בגופם של בעלי חיים רבים, לרבות עופות, חרקים וחסרי חוליות. הזפק, הוא איבר דמוי צינור, בעל דפנות דקיקות, המשמש לאחסון מזון לפני עיכולו.

המילה היא מילה תלמודית. משערים שמקורה מיוונית: oisophagos – בית הבליעה. במקרא משמשת המילה מֻרְאָה.

## הזפק בעופות
במערכת העיכול של עופות, הזפק הוא כיס שרירי מורחב המצוי בהמשך הוושט. הזפק משמש לאחסון מזון באופן זמני, בטרם עיכולו. לאחר שיהוי, המזון המאוחסן בזפק עובר אל קיבת הבלוטות (Proventriculus). לאחר תהליך העיכול בקיבת הבלוטות, המזון המעוכל עובר אל קיבת השרירים (Gizzard) ומשם אל המעיים. אצל חלק מהיונים, בעונת הרבייה הזפק מפריש מעין חֶלֶב המכונה "חלב יונים", שבו היונה מאכילה את גוזליה.

עופות דורסים ואוכלי נבלות, כגון נשרים, מאביסים את עצמם במזון כאשר הוא שופע, ואז ניתן לראות את הזפק שלהם בולט מבסיס הצוואר.

### הזפק בהלכה
לפי ההלכה, הזפק הוא אחד מסימני הטהרה של העופות:

לגבי קרבן עולת העוף נאמר בתורה, שיש להסיר לפני ההקרבה את ה**מוראה** - שהיא הזפק.

## הזפק בדבורים
דבורים יונקות צוף ואוגרות אותו בזפק שלהן. צוף פרחים עתיר בסוכרוז, ובזפק הדבורה אנזימים המסייעים בפירוק הסוכרוז לגלוקוז ולפרוקטוז. עם חזרת הדבורה לכוורת, היא מרוקנת את תכולת הזפק שלה החוצה לתוך תא צוף המיועד לשם כך, או לחלופין, מעבירה את תכולת הזפק שלה אל "פועלת" אחרת, לשם ייצור דבש ביערת דבש בכוורת.

## קישורים חיצוניים
*אודות הזפק
*The Biology of the Honeybee, Apis Mellifera
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זואוטומיה
Swing Along With Me

***Swing Along with Me*** הוא אלבום של הזמר האמריקאי פרנק סינטרה. זהו אלבום האולפן ה-28 והשני בחברת ההקלטות רפרייז רקורדס. האלבום יצא ב-1961.

## הפקה
לאלבום ישנם שני שמות וזאת לאחר שחברת ההקלטות הקודמת של סינטרה, קפיטול רקורדס, תבעה את הזמר ואת חברת ההקלטות שלו, רפרייז רקורדס על כך ששמו המקורי, Swing Along With Me, דומה מידי לאלבום אותו הוא הוציא זמן קצר קודם לכן בקפיטול ושמו, Come Swing With Me, כמו כן טענה החברה כי קיים דמיון רב בין השירים ולמעשה הדבר מהווה חיקוי לאלבום אותו הוציא קודם, בנושא התביעה לגבי החיקוי חברת קפיטול הפסידה ורשימת השירים והביצועים נשארו כשהיו, אך בנושא השם חייב בית המשפט את סינטרה ורפרייז לשנות את שם האלבום לשם החלופי, Sinatra Swings. רק בשנים האחרונות כאשר האלבום יצא על גרסת בתקליטור שלו, הוחזר לאלבום שמו המקורי.

האלבום שאותו ארגן ועליו ניצח בילי מיי, היה לאלבום הסווינג המלא הראשון של סינטרה לאחריו עזיבתו את חברת קפיטול, ומבחינת הגישה האלבום אכן קרוב מאוד בנושא המוביל בו לאלבום, Come Swing With Me, אך קיימים כמה הבדלים משמעותיים מבחינת הצליל, באלבום החדש השתמש סינטרה בכלי מיתר ובסקספון שבהם לא השתמש באלבום הקודם, כמו כן האלבום החדש היה קליל יותר ולא הזכיר את הכבדות הג'אזית של, Come Swing With Me, אלא יותר הזכיר מבחינה זו אלבום אחר אותו הוציא בחברת קפיטול והוא, Come Fly with Me.

האלבום זכה להצלחה מסחרית גדולה יותר מאשר, Come Swing With Me, והגיע למקום השישי במצעד האלבומים האמריקאי.

## משתתפים
* פרנק סינטרה - קולות
* בילי מיי - מארגן ומנצח

## רשימת שירים
# "Falling in Love with Love"
# "The Curse of an Aching Heart"
# "Don't Cry Joe"
# "Please Don't Talk About Me When I'm Gone"
# "Love Walked In"
# "Granada"
# "I Never Knew"
# "Don't Be That Way"
# "Moonlight on the Ganges"
# "It's a Wonderful World"
# ""
# "You're Nobody 'Til Somebody Loves You"

## קישורים חיצוניים

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת רפרייז רקורדס
לה טור דארז'אן

שמאל|ממוזער|250px|מבנה המסעדה בפריז
**לה טור דארז'אן** (בצרפתית: **La Tour d'Argent**, פירוש השם הוא 'מגדל הכסף') היא המסעדה העתיקה בפריז.

## היסטוריה ורקע
המסעדה נוסדה כפונדק ברציף דה טורנל (quai de la tournelle) על הגדה השמאלית ברובע החמישי של פריז בשנת 1582. היא ניצבת על שרידיה של טירה אותה בנה שארל החמישי, מלך צרפת; מגדל אבנים ששרד מהטירה עדיין עומד על תילו. לקוק (Leqoq), הטבח המלכותי בתקופת נפוליאון בונפרטה, לקח על עצמו את ניהול המסעדה שסבלה ממוראות המהפכה הצרפתית, באותה תקופה תבשילי הדגל של המקום היו אווז צלוי ורגל טלה. פרדריק דלייר (Frédéric Delair), המאטר ד'אוטל (רב-המלצרים) הראשון, הגה בשנת 1890 את המנה המפורסמת ביותר של המסעדה, אותה מגישים גם היום, היא "הברווז בדם" (בעבר כונה Le Canard au Sang, כיום שמו caneton Tour D'Argent), זהו ברווז צלוי המוגש בתוספת רוטב המורכב מדם, לשד עצמותיו של הברווז שמוצו באמצעות מסחטת כסף הדורה ומרכיבים נוספים כגון חמאה לימון ויין. פרדריק גם העלה באותה הזדמנות את הרעיון למספר את האווזים. פרדריק הלך לעולמו ב-1910 בהיותו בן שבעים, את פרדריק ירש אנדרה טראי (Terrail) ואותו ירש בנו, קלוד טראיי, ב-1947. קלוד טראיי הלך לעולמו בגיל 88 בשנת 2006 ואותו ירש בנו, אנדרה טראיי. למסעדה גם סניף בטוקיו שביפן.

לה טור דארז'אן הייתה המסעדה שהחזיקה לאורך הזמן הארוך ביותר בהיסטוריה בניקוד המקסימלי של שלושה כוכבים במדריך מישלן האדום מ-1933 עד 1996, אז הורדה לשני כוכבים; בשנת 2006 הורד דירוג המסעדה לכוכב אחד. בעל המסעדה הקשיש, קלוד טראי, לקה לאחר הפרסום, במקרה או שלא במקרה, בהתקף לב ונפטר מיד לאחר מכן. נכון ל-2019, דירוג המסעדה הוא עדיין כוכב אחד.

המסעדה שייכת לעידן מסעדות הצמרת הישן שלפני מלחמת העולם השנייה והיא מזוהה עם בעליה, משפחת טראיי, זאת בניגוד למסעדות העילית שצמחו החל מהמחצית השנייה של המאה העשרים וקיימות גם בימינו, שהן מזוהות עם השף, שהוא גם הבעלים.

למסעדה גם סניף הנושא אותו שם בטוקיו. שתי המסעדות, בפריז ובטוקיו נכללות במדריך השולחנות הגדולים בעולם.

## לקריאה נוספת

* Larousse Gastronomique. Head of Gastronomic Comitee Joel Robuchon. New York, Clarkson Potter Random House, 2001; p. 1225
* Julian Street, Where Paris Dines, 1929
* Rudolph Chelminski, 2005. *The Perfectionist : Life and Death in Haute Cuisine* (Gotham/Penguin). pp. 46, 57, 242-243, 279-280.

* אביטל ענבר, **תענוגות פאריס**, הוצאת בבל, 2003; עמ' 144, 191, 206, 275.
* אביטל ענבר, **התענוגות של צרפת**, א. ניר, תל אביב, 1997; עמ' 53, 395.
* אביטל ענבר, **התענוגות של יינות בורדו**, הוצאת כתר, ירושלים, 2005, עמ' 98, 226.

## קישורים חיצוניים

* אתר הבית של לה טור דארז'אן
* מידע וכתבות על לה טור דארז'אן בפריז, באתר www.dininginfrance.com
* מידע וכתבות על לה טור דארז'אן בטוקיו, באתר www.dininginfrance.com

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פריז: מסעדות
קטגוריה:הרובע החמישי של פריז
מחוזות קוסטה ריקה

מבחינה מנהלית קוסטה ריקה מחולקת ל-7 מחוזות (provincia) אשר מחולקים לקנטונים.

## קישורים חיצוניים

* נתוני אוכלוסייה, 2022, הערכה

*
מחוזות
קטגוריה:רמת החלוקה המנהלית הראשונה לפי מדינה
מחוזות קובה

מבחינה מנהלית **[[קובה]]** מחולקת ל-15 מחוזות (בספרדית: Provincias) ומחוז אוטונומי מיוחד (איסלה דה לה חובנטוד). כל המחוזות מחולקים לנפות.

## קישורים חיצוניים

* נתוני אוכלוסייה 2022, הערכה

## הערות שוליים

מחוזות
*
קטגוריה:רמת החלוקה המנהלית הראשונה לפי מדינה
מחוזות גרינלנד

מבחינה מנהלית, **[[גרינלנד]]** מחולקת ל-5 **[[מחוז]]ות** (Kommunia), אשר מחולקים לנפות. זאת במסגרת חלוקה מנהלית חדשה שנכנסה לתוקף ב-1 בינואר 2018.

צפון-מזרח גרינלנד מהווה פארק לאומי ולא נכלל באף אחד מהמחוזות.

שמאל|ממוזער|300px|מפת מחוזות גרינלנד

## קישורים חיצוניים

*
קטגוריה:גרינלנד: חלוקה מנהלית
אל-הרג

המונח **אל-הרג** מתייחס להיעדרם של הריגה, איום בהריגה, והתנאים המאפשרים הריגה בחברה האנושית. על אף שהשימוש האקדמי במונח מתייחס בעיקר להרג בני אדם, הרי שלעיתים מורחב השימוש בו וכולל גם הריגה של בעלי חיים וצורות חיים אחרות. מונחים וציוויים דומים קיימים גם באתיקה הבודהיסטית ובמסורות רוחניות אחרות. לאחרונה אף נעשה שימוש במונח אל-הרג ב"אמנה לעולם ללא אלימות" (Charter for a World without Violence) שאושרה על ידי הפסגה השמינית של זוכי פרס נובל לשלום (דצמבר 2007).

אל-הרג מתייחס גם לשלום (היעדר מלחמה והתנאים המובילים אליה), אי-אלימות (פסיכולוגית, פיזית ומבנית) והמונח הסנסקריטי של אהימסה (אי-פגיעה במחשבה, דיבור ומעשה). מבלי להפחית מחשיבותם של מושגים וגישות אלו, אל-הרג מהווה גישה ייחודית בכך שהוא מאופיין הן בכימות יעדיו והן במהות הפתוחה והמגוונת של מימושם. בעוד השימוש של מונחים כגון "אי-אלימות" ו"שלום" מבוסס בדרך כלל על טיעונים קלאסיים ורעיונות מופשטים המוליכים לפאסיביות, הרי שהרג (וההופכי לו—"אל-הרג") יכול לעבור כימות, להיות מקושר לסיבות ספציפיות והוא מוליך לגישה מדעית ואקטיבית של בריאות הציבור (מניעה, התערבות וטיפול פוסט-טראומטי אל עבר ביטול הדרגתי של תופעת ההרג).

מאידך גיסא, גישת האל-הרג אינה מניחה או מכתיבה נתיב אחד להגיע לחברה חופשייה מהרג, כפי שמניחות ומכתיבות גישות אידאולוגיות ורוחניות אחרות הפועלות למניעה של נטילת חיים. כגישה פתוחה במהותה אל-הרג נסמכת על המגוון והיצירתיות האין-סופית של המין האנושי ומעודדת מחקר מתמשך בתחומי החינוך, הפעולה החברתית ועיצוב המדיניות. היא מעודדת פיתוח גישות מדעיות, מוסדיות, חינוכיות, פוליטיות, כלכליות ורוחניות חלופיות להרג. בנוסף, על אף המיקוד שלה, הרי שגישת האל-הרג מנסה להתמודד עם נושאים חברתיים רחבים יותר.

ביחס לתוקפנות פסיכולוגית, תקיפה פיזית, ועינויים מטילי אימה, גישת האל-הרג חותרת להעלים את הסיבות הפסיכולוגיות להם. ביחס להרג בני אדם באמצעות תנאים סוציו כלכליים והפניית משאבים למטרת הרג, אל-הרג חותרת לבטל את המחסור הקטלני במשאבים, כמו גם את התנאים למחסור. ביחס לאיום על החיוניות של הביוספרה, אל-הרג חותרת להפסקת הפגיעות הישירות והלא ישירות במשאבים משמרי-חיים. ביחס לאופני הרג לא מכוונים, גישת האל-הרג חותרת ליצירת תנאים חברתיים וטכנולוגיים שיפסיקו אותם.

בספרו "מדע מדינה גלובלי של אל-הרג" (Nonkilling Global Political Science), גלן פייג' (Glenn D. Paige) מעריך שפחות מחצי אחוז מכלל בני האדם שחיו אי פעם הרגו בני אדם אחרים. בנוסף לכך, ראיות אנתרופולוגיות מצביעות על כך כי בחברות ובתרבויות מסוימות הריגה היא תופעה זניחה מבחינה סטטיסטית. מכיוון שבני אדם חיו כציידים-לקטים —צורת חיים המהווה דוגמה לאל-הרג— במשך תשעים ותשעה אחוזים ממשך קיומם, הרי שניתן להעריך כי רמת ההרג והאלימות במשך קיומו של המין אדם היה נמוך מאוד.

במובניו הרחבים אל-הרג מתנגד לתוקפנות, רצח, התאבדות, עונש מוות, טיהור אתני, הרעבה, השמדת עם, הפלות, רצח על בסיס מגדרי, טרור, אלימות, מלחמה, ואופני הרג אחרים, ישירים, עקיפים, או מבניים.

## ראו גם
*נשק אל-הרג
*אי-אלימות
*פעולה ישירה
*פציפיזם
*מרי אזרחי

## קישורים חיצוניים

* Glenn D. Paige, ''Nonkilling Global Political Science'', 2002; 3rd ed. 2009.
* Glenn D. Paige, Joám Evans Pim, editors, ''Global Nonkilling Leadership'', 2009.
* School of Nonkilling Studies at Wikiversity
* Center for Global Nonkilling
* Center for Global Nonkilling Channel on YouTube
* Charter for a World without Violence


## הערות שוליים

*
קטגוריה:אידאולוגיות
סאשה קאון

**אלכסנדר אולגוביץ' "סאשה" קאון** (ברוסית: **Александр Олегович "Саша" Каун**; נולד ב-8 במאי 1985 בטומסק, ברית המועצות) הוא כדורסלן עבר רוסי. גובהו 2.11 מטר. שיחק בעמדת הסנטר.

## תיכון ומכללות
קאון החל לשחק כדורסל במדי קבוצת בית ספרו התיכון שבמלבורן, פלורידה. בשנתו השלישית קלע 13 נקודות, הוריד 7 כדורים חוזרים וחסם פעמיים בממוצע למשחק. בשנתו הרביעית בתיכון קלע 15.3 נקודות, אסף 12.6 ריבאונדים והוביל את קבוצתו לזכייה באליפות התיכונים של פלורידה.

לאחר סיום לימודיו, קאון החל את קריירת המכללות בליגת המכללות של ארצות הברית, ה-NCAA, במדיה של אוניברסיטת קנזס. קאון זכה עם קנזס בטורניר ה"ביג 12" של שנת 2008, ונבחר לחמישיית העונה של הביג 12 שלוש פעמים, ב-2006, 2007 ו-2008. בנוסף לכך, סיים את לימודיו באוניברסיטה עם תואר במדעי המחשב.

## קריירה מקצועית
ב-2008 חתם קאון במדיה של צסק"א מוסקבה בחוזה לשלוש שנים המוערך בכ-900,000 אירו, עם סעיף יציאה ל-NBA. לאחר שחתם בצסק"א מוסקבה, קאון נבחר במקום ה-56 בדראפט ה-NBA לשנת 2008 על ידי סיאטל סופרסוניקס, והיה בחירת הדראפט האחרונה בהיסטוריית הסוניקס לפני שעברה לאוקלהומה סיטי. בערב הדראפט הועברו הזכויות עליו לקליבלנד קאבלירס בתמורה להסכם כספי בין הקבוצות. קאון והקאבלירס החליטו כי השחקן ישחק במדי צסק"א מוסקבה ויצבור ניסיון עד שהקאבלירס ימצאו לנכון להעביר אותו למדיה.

בסוף עונת 2014/15 אמר כי לא ישחק עוד באירופה, ובכוונתו לשחק בליגת ה-NBA. ב-9 בספטמבר 2015 חתם בקליבלנד קאבלירס על חוזה לעונה, ובסיומה פרש מכדורסל.

## נבחרת לאומית
קאון היה חבר בסגל נבחרת רוסיה, ובאולימפיאדת לונדון אף זכה איתה במדליית הארד.

## סטטיסטיקות קריירה ב-NBA
נכון לסוף עונת .

### עונה סדירה

## קישורים חיצוניים

* דף השחקן באתר היורוליג
* ראיון באתר sport-express

## הערות שוליים

קטגוריה:מדליסטים אולימפיים רוסים
קטגוריה:כדורסלנים רוסים
קטגוריה:כדורסלני נבחרת רוסיה
קטגוריה:כדורסלני צסק"א מוסקבה
קטגוריה:כדורסלני קליבלנד קאבלירס
קטגוריה:כדורסלני אוניברסיטת קנזס
קטגוריה:כדורסלנים באולימפיאדת בייג'ינג (2008)
קטגוריה:כדורסלנים באולימפיאדת לונדון (2012)
קטגוריה:בחירות דראפט של סיאטל סופרסוניקס
קטגוריה:רוסים שנולדו ב-1985
נפות הרשות הפלסטינית

**נפות הרשות הפלסטינית** הן חלוקה המנהלית של שטחי הרשות הפלסטינית. הנפות כוללות את כל שטחי מזרח ירושלים, יהודה ושומרון ורצועת עזה, ונקבעו במסגרת הסכמי אוסלו. כיום ברשות הפלסטינית 16 נפות, מהן 11 ביהודה ושומרון ו-5 ברצועת עזה.

## שליטה

אף שהנפות נקראות "נפות הרשות הפלסטינית", אין לרשות הפלסטינית שליטה ברוב שטחן: מזרח ירושלים בנפת אל-קודס נמצאת בריבונות ישראלית מוחלטת ובה אין לרשות הפלסטינית כל שליטה או מעמד חוקי, מרבית שטח הנפות נמצאת בשליטה ישראלית מלאה וחלק מן השטח נמצא בשליטה ביטחונית ישראלית במקביל לשליטה אזרחית פלסטינית. רק בחלק קטן משטח הנפות מתקיימת שליטה פלסטינית מלאה, וגם שם, אין לרשות הפלסטינית שליטה בכל השטח, מכיוון שכל נפות רצועת עזה נתונות לשלטון חמאס. מכל זה נובע כי החלוקה המנהלית לנפות משמשת לצרכים אזרחיים פנים-פלסטיניים (כדוגמת מנהל אוכלוסין ובחירות) בלבד, ושאין לה כל קשר לחלוקה לצורכי שליטה או ריבונות (ניסיון לחלוקה לצורכי שליטה וריבונות נעשה במסגרת הסכמי אוסלו, בזמן החלוקה לשטח A, שטח B ושטח C).

לכל נפה יש מושל, ובבירתה יושב בית משפט השלום ובית משפט מחוזי.

## אוכלוסייה מוחרגת

מזרח ירושלים, על שטחה ואוכלוסייתה הערבית האוחזת בתושבות ישראלית, נכללת בנפת אל-קודס. שטח השכונות היהודיות במזרח ירושלים נכלל גם הוא בנפה זו, אך לא אוכלוסיית השטח הזה. נתוני אוכלוסיית הנפות גם אינם כוללים את ההתנחלויות ביהודה ושומרון.

## נפות

בעבר נפת שכם כללה גם את שטחה של נפת טובאס. ב-1996 הכריזה הרשות על טובאס כנפה עצמאית והפרידה אותה מנפת שכם.

## ראו גם
* מחוז יהודה ושומרון

## קישורים חיצוניים
* נתוני אוכלוסייה 2023 (הערכה)

## הערות שוליים

*
קטגוריה:הרשות הפלסטינית: חלוקה מנהלית
ג'מדת נצר

[250px|ממוזער|פסלון שיש שחור של פר יושב, נמצא ב[ארך בתקופת ג'מדת נצר 3,000 לפנה"ס - מוזיאון לובר בפריז]]
**ג'מדת נצר** (בערבית: **جمدة نصر**, ידוע בעברית גם כ**ג'מדת נאצר**) הוא אתר ארכאולוגי הנמצא במחוז באבל שבעיראק, וממוקם דרומית לבגדאד, ממערב לחידקל ומצפון-מזרח לבבל ולכיש. באתר נמצאה תרבות אשר על שמה נקראה **תקופת ג'מדת נצר**.
תרבות זאת מתוארכת לשנים של 3200–2900 לפנה"ס, התקופה המקבילה לסופה של תקופת ארך במסופוטמיה, המייצגת את השלב האחרון לפני כניסת תקופת השושלת הקדומה של שומר. בארץ ישראל זו תקופת הברונזה הקדומה ובמצרים תקופת הממלכה הקדומה שושלות 1–6.

## מאפייני התקופה
250px|ממוזער|שמאל|גליל חותם מתקופת ג'מדת נצר
בתקופה זו החלה התפשטות הכתב באזור והגיע עד לפרס. נמצאו סימני כתב וספרות הדומים למסופוטמיה באתרים ג'ודין טפה ושושן. זו התקופה שהחל בה השימוש בחותמות גליל. תקופה זו מתאפיינת במהפכה האורבנית כאשר ערי מדינה קטנות הפכו לערים גדולות. בג'מדת נצר הגיעה האוכלוסייה ל-50,000 תושבים.
*מקדשים: נמצאו מקדשים כמו בארך, המקדשים עומדים על פלטפורמה - מקדשי שלושת מרחבים.
*קרמיקה: כניסה לתעשייה רצינית ממורכזת של ייצור באובניים, יש סטנדרטיזציה, מגוון הכלים קטן. כמו בארך מיוצרים גם כאן הקערות הנקראות Beveled-Rim Bowls.
*מקדחות: בצורת קשת, משמש להכנת חותמות, מצביע על התפתחות טכנולוגית.
*חותמות: במגוון צורות עם עיטורי טבע, ספינה, גאומטרי. יש שימוש בחותמות על לוחות חרס - נמצאו טביעות חותם, נמצאו חותמות המכילות כתב
*בולות: חומר המשמש לחותם, לסימון חתימה של דלת, כלי, כד.
*נחושת: יש הופעה של כמויות גדולות של נחושת עם בדיל. הנחושת הגיעה מהצפון או מעומאן. מקור הבדיל לא ידוע. מצביע על סחר. (בארץ ישראל הבדיל החל להופיע רק תקופת הברונזה התיכונה).

## השלטון והכלכלה
השלטון הוא של הכהנים (המלכים נכנסו בתקופה מאוחרת יותר), הכח היה בידי המקדש אשר ניהל את העיר, ניהל את חלוקת המזון, ההשקיה, מסחר חיצוני. הכלכלה הייתה מרוכזת בידי הכוהנים. פירמידת המעמדות הייתה: כוהנים, סופרים, עוזרי כוהנים, אוּמנים.
התקופה הייתה של סחר בינלאומי. נעשה ייבוא של חומרי גלם, זפת, אבן, מותרות. מאפגניסטן ייבאו אבן כחולה בשם לאפִיס לאָזולי אשר שימשה לקישוט. ייבאו נחושת ובדיל. במקביל ייצאו תוצרת חקלאית, ידע ותעשייה.

## ארכאולוגיה
האתר נחקר לראשונה בשנים 1926 ו-1928 על ידי צוות ארכאולוגים אנגלים ואמריקאים בראשות סטיבן לנגדון . החפירה נוהלה (גם בסטנדרטים של תקופת החפירה) בצורה לא מספקת. כמעט ולא נעשה תעוד, גם ניתוח הממצאים ופרסומם לא היה מספק.
חפירה נוספת בוצעה בשנים 1988 – 1989 על ידי רוג'ר מתיוז. בחפירות גילה מבנה אשר הכיל ארכיון עם טקסטים בכתב יתדות קדום, כולל טביעות חותם כן נמצאו חותמות גליל. מתיוז מעריך שתקופת ג'מדת נצר ארכה כמאה שנה בלבד. 
גם בארך נמצאה בחפירות שכבות המייצגות את תרבות תקופת ג'מדת נצר.

## לקריאה נוספת
* חיים ברמן ומיכאל ויצמן, **אבלה תעלומה ארכאולוגית**, ירושלים, 1982 עמודים 70–120

## קישורים חיצוניים

קטגוריה:העת העתיקה
קטגוריה:מסופוטמיה
קטגוריה:ערים עתיקות שנהרסו
קטגוריה:תרבויות ארכאולוגיות
קטגוריה:עיראק: אתרים ארכאולוגיים
קבוצה צדדית

**קבוצה צדדית** היא קבוצת מולקולות המחוברת לשרשרת העיקרית של מולקולה ארוכה, בדרך כלל פולימר. הקבוצה הצדדית היא מקרה פרטי של מתמיר.

מרכז

לדוגמה, בפוליסטירן קבוצות פניל הן קבוצות צדדיות על השרשרת המרכזית. 

קבוצות צדדיות גדולות, כמו אדמנטיל (adamantyl) גורמות להעלאת טמפרטורת המעבר הזכוכיתית (Tg) של הפולימר, כיוון שהן מונעות מעבר חלק של השרשראות אחת על פני השנייה. קבוצות צדדיות אלקיליות קצרות עשויות להפחית את טמפרטורת המעבר על ידי יצירת אזורים אמורפיים - מניעת התגבשות במבנה בעל קשרים בין-מולקולריים חזקים. 

דוגמה נוספת לקבוצות צדדיות ניתן לראות בחלבונים - החלבונים מורכבים מחומצות אמינו הנבדלות זו מזו בקבוצות הצד שלהן.

## הערות שוליים

קטגוריה:כימיה אורגנית
בר כוכבא (שיר)

"**בר-כוכבא**" הוא שיר ילדים עממי מפורסם שנכתב בידי המשורר לוין קיפניס ב-1930 למנגינה מאת המלחין מרדכי זעירא. השיר מזוהה ביותר עם ל"ג בעומר, ונפוץ מאוד בגני ילדים.

בשיר בן שלושת הבתים מתואר מאבקו של הגיבור בר כוכבא, החותר לדרור ואהוב בשל כך על ידי העם כולו, באריה שלכלובו הוא הושלך. בבית האחרון של השיר רוכב בר כוכבא על האריה ובידו "דגל דרור", לקול תרועות העם.

שיר הילדים של קיפניס מושפע מראייתה של התנועה הציונית בראשיתה את בר כוכבא כסמל ומופת להתקוממות לאומית. קיפניס עצמו חיבר את המיתוס שעליו התבסס השיר אל התנועה הציונית, בסיפורו 'האריה ששאג' (או 'ארי האבן') מ-1943, שבו עובר האריה לשרת את יוסף טרומפלדור, ולאחר מכן קופא והופך לפסל האריה השואג בתל חי.

בפרט, השיר מבוסס על המיתוס בן המאה ה-19 לפיו הוטל בר כוכבא על ידי הרומאים לזירה ובה אריה, ומיד השתלט בר כוכבא על האריה ורכב איתו לביתר. המיתוס הופיע לראשונה ברומן "הריסות ביתר" (ליטא, 1858), עיבוד מאת הסופר קלמן שולמן לרומן בגרמנית פרי עטו של הרב שמואל מאיר מהעיר הכינגן שבפרוסיה, *Israelitischer Musenalmanach* (אלמנך המוזות היהודי).

עוד בטרם חיבר קיפניס את שירו, כתב שאול טשרניחובסקי על פי המיתוס את הפואמה "**ביתרה**" (המציגה גם היא תפיסת עולם ציונית באשר לבר כוכבא), ובה המילים הבאות:

בשל הדמיון בין הפואמה לשירו של קיפניס, ייתכן כי שירו של קיפניס הושפע באופן מרכזי מ"ביתרה".

השיר זכה לביצועים רבים, בהם של מרים אביגל, יפה ירקוני, דליה עמיהוד, נעמי צורי, מקהלת כפר הנוער "הדסים", דודו זכאי, רינת גבאי, עוזי מאירי ועוד. הוא גם חודש והוקלט בעיבוד רוקיסטי באלבומה של להקת "השוונג של הפיתה", שיצא בשנת 1995.

## קישורים חיצוניים

* אלי אשד, האריה של בר כוכבא
* אלי אשד, בר כוכבא ויסמילר
* חיים וייס, "'והאריה נשאהו במרוצה נמהרה...': שמעון בר–כוסבה והאריה", בתוך: דמתה לתמר: מחקרים לכבודה של תמר אלכסנדר, עמ' 236–238

## הערות שוליים

קטגוריה:שירי 1930
קטגוריה:שירי מרים אביגל
קטגוריה:שירי יפה ירקוני
קטגוריה:שירי דליה עמיהוד
קטגוריה:שירי נעמי צורי
קטגוריה:שירי דודו זכאי
קטגוריה:שירי עוזי מאירי
קטגוריה:שירים בעברית
קטגוריה:שירי לוין קיפניס
קטגוריה:שירים שהולחנו על ידי מרדכי זעירא
קטגוריה:שירי ילדים
קטגוריה:שירי ל"ג בעומר
קטגוריה:שירים עממיים
קטגוריה:בר כוכבא
קטגוריה:ספרות ילדים ונוער
זאב דרוקמן

ממוזער|פרופ' זאב דרוקמן
**פרופ' זאב דרוקמן** (נולד ב-1945 בישראל) הוא אדריכל ישראלי. מייסד התוכנית לתואר שני לארכיטקטורה ועיצוב אורבני באקדמיה לאומנות ועיצוב "בצלאל" בירושלים.

## קריירה
למד בפקולטה לארכיטקטורה ובינוי ערים בטכניון בחיפה ב-1966. מיד עם סיום לימודיו ב-1971 התמנה כחבר בצוות תכנון של משרד הבינוי והשיכון. מספר שנים לאחר מכן התמנה לתפקיד האדריכל הראשי במחוז הצפון של המשרד ועבד כראש צוות לפיתוח פרויקטים נסיוניים באגף תכנון והנדסה עד שנת 1987.

במקביל מאז שנת 1977 שימש כמרצה בפקולטה לארכיטקטורה ובינוי ערים בטכניון. בשנת 1990 התמנה לראש המחלקה לעיצוב סביבתי דאז, באקדמיה לאומנות ועיצוב בצלאל, ירושלים. שנתיים מאוחר יותר הוביל מהלך שבסופו הכירה המועצה להשכלה גבוהה במחלקה לעיצוב סביבתי כמחלקה לארכיטקטורה. דרוקמן עמד בראש המחלקה במשך יותר מעשור. בשנת 2009 הקים בבצלאל את התכנית תואר שני בעיצוב אורבני (M.Urb.Des) ועמד בראשה עד שנת 2013. תוכנית זו הוכרה על ידי המועצה להשכלה גבוהה בשנת 2011.

פרופ' דרוקמן מרצה בפקולטות לאדריכלות ובינוי ערים ברחבי העולם (בהן הונג קונג, הודו, צרפת, סלובקיה, ברלין, אוסטריה וארצות הברית), ומוביל סמינרים בינלאומיים בנושא אדריכלות ובינוי ערים.

פרופ' דרוקמן הוא נציג של ישראל בארגון האדריכלים הבינלאומי  UIA בקבוצת העבודה למבני חינוך ותרבות, והוא חתן אות יקיר עמותת האדרכלים לשנת 2008, על פועלו בתחום החינוך לאדריכלות.

באפריל 2008 מונה על ידי אלוף פיקוד המרכז גדי שמני לחבר המועצה להשכלה גבוהה (יהודה ושומרון).

## פרויקטים בולטים
* תכנון אורבני ומבני של העיר ימית - 1971-1975.
* תכנון השלד העירוני של כלל ערי הפיתוח בגליל.
* בית ספר כי"ח חרשים. 
* בית הספר הדו-לשוני ירושלים.
* בית ספר תיכון - כרמיאל.
* אצטדיון הספורט - נצרת עילית.
* בית ספר יסודי לחינוך מיוחד - מכבים-רעות, בשיתוף עם האדריכלים אדם ודני איל
* תכנון כיכר העצמאות - נתניה.
* תכנון ועיצוב אורבני - עכו צפון.
* בניין העירייה - טירת כרמל.
* תכנון ועיצוב שכונת עג'מי - מדרון יפו.
* בית ספר יסודי ובית ספר תיכון בית אליעזר - חדרה.
* תכנון בית ספר יסודי ממלכתי - חדרה.
* בית ספר יסודי ע"ש יעקב כהן - קריית אונו, 2009 (הקמה בשלבים).

כמו כן תכנן שכונות מגורים רבות באשקלון, טירת כרמל, שכונת התקווה, תל אביב, נצרת עילית, מקבצי מגורים בטבריה, חצור הגלילית וקריית שמונה.

## קישורים חיצוניים

* 
* 
*מיכאל יעקובסון: זאב דרוקמן על הפרבר הישראלי, באתר 'חלון אחורי', בינואר 2024


קובץ:דרוקמןבקריתאונו3230.JPG|"רחוב פנימי" בבית הספר היסודי ע"ש יעקב כהן, קריית אונו, 2010
קובץ:Kiyh-School.jpg|בית הספר כי"ח חרשים בירושלים
קובץ:Du-leshoni-1.jpg|בית הספר הדו-לשוני - מבט לשדרה המרכזית
קובץ:Du-leshoni-2.jpg|בית הספר הדו-לשוני ירושלים


קטגוריה:אדריכלים ישראלים
קטגוריה:סגל בצלאל
קטגוריה:בוגרי הטכניון - מכון טכנולוגי לישראל: אדריכלות
קטגוריה:ישראלים שנולדו ב-1945
מיקרו-בלוגינג

**מיקרו-בלוגינג** הוא שירות אינטרנטי, המאפשר למשתמשים לשלוח עדכוני טקסט קצרים, תמונות, קטעי קול ווידאו ולפרסם אותם לצפייה של כל הגולשים, או לקבוצה מוגבלת שתיבחר על ידי המשתמש. ההודעות מועלות לרשת האינטרנט באמצעים שונים כגון הודעות טקסט, מסרים מיידיים, אימייל, קובצי קול ואתרי אינטרנט.

התוכן של מיקרו-בלוג שונה מזה של הבלוג המסורתי, בכך שהוא בדרך כלל קטן יותר בגודל הממשי וגם בגודל הקבצים, שכן התוכן יכול להכיל משפט בודד, פסקה קצרה, תמונה או וידאו קצר.
המסרים ב"מיקרו בלוגינג" עוסקים בנושאים שונים החל משיתוף חוויות ברגע נתון, עדכונים כלליים על תחומי עניין ואירועים בחיים, התייחסות לנושאים אקטואליים, ועד למיקרו-בלוגינג עסקי, העוסק בעדכונים לגבי מוצרים ושירותים שהעסק מציע ופרסום העסק.

## אתרי מיקרו-בלוגינג
ישנם מאות אתרי מיקרו-בלוגינג ברחבי העולם. בין המפורסמים ביותר הוא אתר Twitter, אשר ההודעות בו מוגבלות ל-280 תווים. אתרים נוספים הם identi.ca (הפועל על בסיס קוד פתוח), Jaiku ו-Tumblr.

שמאל|ממוזער|250px|לוגו טוויטר

החל מיוני 2009 פותחו שירותים שונים ותוכנות חדשות עם אפשרות למיקרו-בלוגינג. רשתות חברתיות כגון פייסבוק ומייספייס, שילבו באתריהם אפשרות למיקרו-בלוגינג, הידועה גם בשם "עדכון סטטוס".

עם הגידול בפופולריות השימוש במיקרו-בלוגינג, משתמשים רבים רוצים לשמור על נוכחות ביותר מרשת חברתית אחת. שירותים כגון Profilactic מאפשרים לאחד מיקרו-בלוגים מרשתות חברתיות רבות לרשימה אחת. שירותים כגון ping.fm יכולים לשלוח מיקרו-בלוג של המשתמש למספר רשתות חברתיות בהם הוא פועל.

דאגות לגבי פרטיות וביטחון מעסיקות רבים החוששים משימוש לרעה באינפורמציה הרבה אשר גולשים חושפים ברשתות חברתיות, בלוגים ומיקרו-בלוגים. כך גם בקרב ארגונים, שם קיימת דאגה לגבי פרסום מידע עסקי רגיש באמצעות מיקרו-בלוגינג, שיהיה חשוף לכלל הציבור. בשל כך חלק מאתרי המיקרו-בלוג מאפשרים לבחור את הגדרות הפרטיות ומאפשרים למשתמש לבחור מי יוכל לראות את התוכן המפורסם ומי לא.

## שימושים
צורת המיקרו-בלוגינג הראשונה נראתה בתחילה כמו יומן קצר, בו שיתפו המפרסמים תכנים בהם נתקלו באינטרנט בצורה של קישורים, סרטונים וכדומה. צורה זו נקראת: Tumblelogs.
בשנת 2006 החל שימוש רחב יותר בסגנון המיקרו-בלוגינג, עם צמיחתם ההמונית של האתרים טאמבלר, פייסבוק וטוויטר וכך התפתח וצמח סגנון השימוש במסרים קצרים.
כיום משמשים אתרי המיקרו-בלוגינג -נוסף לשיתוף חוויות, מסרים ותכנים אישיים- גם כפלטפורמה לקידום עסקים ומכירות וליחסי ציבור.

## חסרונות
למיקרו-בלוגינג ישנם חסרונות, בעיקר בתחומי הפרטיות, האבטחה ושילוב המערכות.
בעיית הפרטיות היא בעיה גדולה בתחום המיקרו-בלוגינג, משום שמשתמשים יכולים לפרסם מידע אישי ורגיש, שיכול להגיע לכל בעלי הגישה לפרופיל האישי שלהם.
כמו כן, בעיה זו עולה כאשר בעלי האתרים משנים או מציגים את הגדרות הפרטיות באופן מסורבל, שגורם למשתמש להרגיש שהוא מתפשר על הפרטיות שלו.

בעיה גדולה עוד יותר נוצרה כאשר ממשלות ובתי משפט עשו שימוש, ללא ידיעת המשתמש, במידע שנמצא בשרתים המרכזיים של אתרי מיקרו-בלוגינג. ניתן לראות לדוגמה את המקרה שקרה בשרתי טוויטר.

## ראו גם
* בלוג
* פייסבוק

## לקריאה נוספת
* Microblogging - Böhringer, Martin ; Gluchowski, Peter Informatik-Spektrum, December 2009, Vol.32(6), pp.505-510
* The social media bible : tactics, tools, and strategies for business success - Lon Safko

## קישורים חיצוניים
* 
* שירותי ה-Lifestream, בלוג liveface
* Clive Thompson How Twitter Creates a Social Sixth Sense WIRED MAGAZIN

## הערות שוליים

קטגוריה:בלוגים
קטגוריה:תרבות אינטרנט
קטגוריה:אתרים מבוססי תוכן משתמש
אליפות העולם בכדורסל 1954

**אליפות העולם בכדורסל 1954** היא אליפות העולם השנייה בכדורסל שנערכה על ידי פיב"א. האליפות נערכה בריו דה ז'ניירו, ברזיל בין התאריכים 22 באוקטובר ל-5 בנובמבר 1954 וכללה 12 נבחרות.

ארגון הטורניר לווה בבעיות רבות, שכללו את העברתו מסאו פאולו, בה אמור היה הטורניר להתקיים על פי התכנון המקורי, לריו דה ז'ניירו, עקב אי עמידה בזמנים של הקמת אצטדיון הכדורסל בסאו פאולו. הטורניר הועבר למרקנזיניו (המרקנה הקטן), שהכיל 35,000 מקומות. החרם של ממשלת ברזיל על מדינות הגוש הקומוניסטי באירופה גרם אף הוא לסיבוכים בארגון הטורניר.

, שגילתה עליונות מוחלטת על יריבותיה בטורניר הכדורסל באולימפיאדת הלסינקי (1952), שלחה נבחרת צעירה ולא מנוסה. עם זאת, היא ניצחה בכל משחקיה וזכתה באליפות, לאחר שגברה על המארחת  במשחק המכריע 62–41.

## שיטת המשחקים
מספר הקבוצות גדל ביחס לטורניר הקודם מעשר לשתים עשרה נבחרות. בניגוד לשיטת המשחקים המסובכת והלא שוויונית בטורניר הקודם, הפעם חולקו הנבחרות לארבעה בתים בני שלוש קבוצות כל אחד בשלב המוקדם. שתי הראשונות מכל בית העפילו לסיבוב הגמר, שנערך בשיטת ליגה בת סיבוב אחד.

## המדינות המשתתפות
לממשלת ברזיל לא היו יחסים דיפלומטיים עם מדינות הגוש הקומוניסטי והיא סירבה להעניק אשרות כניסה לנבחרות  (אלופת אירופה),  (סגנית אלופת אירופה) ו (מקום רביעי באליפות אירופה בכדורסל 1953). לכן הוזמנו לטורניר נבחרות אחרות במקומן: ,  בהופעת בכורה באליפות העולם ו (שלמרות היותה קומוניסטית לא הוחרמה על ידי ברזיל).

מיבשת אמריקה הוזמנו לא פחות משבע נבחרות, בעיקר עקב שיקולים גאוגרפיים:  ו, שערכו הופעת בכורה באליפות העולם, , , ,  (במקום ) ו המארחת. האלופה המכהנת, , לא השתתפה בשל התפרקות הנבחרת עקב האשמות שנגעו למקצוענות שחקניה (אז כדורסל נחשב עדיין לספורט חובבני).

לראשונה באליפות העולם השתתפו שתי נבחרות מיבשת אסיה:  ו (טאיוואן).

## נבחרת ישראל באליפות
נבחרת ישראל בכדורסל, לה הייתה זו ההופעה הראשונה באליפות העולם, פתחה בהפסד ל, אך ניצחון במשחקה הבא על  העלה אותה לבית הגמר בזכות יחס סלים עדיף על צ'ילה.

בשלב הגמר ניצחה הנבחרת את  אך הפסידה ביתר משחקיה, וסיימה במקום השמיני והאחרון בבית הגמר.

בסך הכול סיימה הנבחרת במקום השמיני באליפות במאזן של שני ניצחונות מול שבעה הפסדים. אברהם שניאור סיים כקלע הבולט של הנבחרת עם 97 נקודות (10.8 נקודות למשחק) ודורג במקום השביעי ברשימת הקלעים של האליפות.

סגל הנבחרת באליפות: אברהם שניאור, זכריה עופרי, משה דניאל, ראובן פכר, פרדי כהן, ישראל טוויל, שמעון שלח, יהודה וינר, רלף קליין, מרסל חפץ, עזרי לובושיץ, דני ארז. המאמן היה יעקב שאלתיאל.

## שלב הבתים
### בית א'

### בית ב'

### בית ג'

### בית ד'

## משחקי הדירוג 9–12

## שלב הגמר

## קישורים חיצוניים
* נתונים מאתר פיב"א

1954
קטגוריה:תחרויות כדורסל ב-1954
קטגוריה:ריו דה ז'ניירו: תחרויות ספורט
מינדרו כץ

ממוזער|קברו של מינדרו כץ בבית העלמין הישן בהרצליה
**מינדרו כץ** (ברומנית: **Mîndru Katz**; 3 ביוני 1925 – 30 בינואר 1978) היה פסנתרן יהודי רומני ואחר כך ישראלי.

## חייו
מינדרו כץ נולד ב-1925 בבוקרשט, רומניה. בגיל שבע פגש אותו ג'ורג'ה אנסקו ונתן לו המלצה בעזרתה התקבל ללימודים אצל פלוריקה מוסיצ'סקו, פסנתרנית ומורה ידועת-שם ברומניה. בהמשך למד באקדמיה למוזיקה בבוקרשט, אך ב-1941 סולק מהלימודים בגלל היותו יהודי. אנסקו התערב לטובתו פעם נוספת, הוא פנה אל אלנה, נסיכת יוון ודנמרק ובהשתדלותה שוחרר מעבודת הכפייה של פינוי השלג בדרכים והועבר לעבודות משרדיות, כדי שיוכל להמשיך באימוני הנגינה. ביוני 1947 סיים את לימודיו וחודש לאחר מכן כבר הופיע כסולן התזמורת הפילהרמונית הרומנית. בשנים שלאחר מכן הופיע כץ בקונצרטים בכל רחבי מזרח אירופה, כולל מוסקבה. הישגיו המוזיקליים הובילו לכך שהוענק לו התואר Artist Emerit ("אמן מצטיין" – ברומניה), היה לסולן קבוע של התזמורת הפילהרמונית, וקיבל את פרס המדינה.

בשנת 1959, בעת סיבוב הופעות בלונדון, ערק מרומניה הקומוניסטית בעזרתו של מנשה קדישמן, ועלה לישראל. בישראל הופיע ברסיטלים ובקונצרטים של התזמורת הפילהרמונית הישראלית ותזמורת קול ישראל. הוא המשיך לעשות חיל גם בחו"ל, ויצא לשלושה סיבובי הופעות ארוכים מסביב לעולם, בהם הופיע, בין השאר, בארצות הברית עם תזמורת פילדלפיה והפילהרמונית של לוס אנג'לס ובאנגליה עם תזמורת רשות השידור הבריטית ועם הפילהרמונית המלכותית, וניגן תחת שרביטם של סרג'יו צ'ליבידאקה, ג'ון ברבירולי, אנטל דוראטי, לורין מאזל ויוזף קריפס.

כץ לימד באקדמיה למוזיקה על שם רובין בתל אביב, ובשנת 1972 מונה לפרופסור. בין תלמידיו היו מרדכי שחורי, אנג'לה סטון-בורוכוב, אסתרית בלצן, ענת שרון ועמנואל קרסובסקי. הוא נמנה עם חבר השופטים בתחרות רובינשטיין הראשונה, בשנת 1974, שבה שפט גם ארתור רובינשטיין עצמו.

הוא עבר שני אירועי לב, אך המשיך להופיע. הוא מת באיסטנבול, טורקיה, בינואר 1978, באמצע הופעה - בזמן ביצוע סונטה אופוס 31 מספר 2 ("הסערה") של בטהובן, הניח את הראש על מקלדת הפסנתר ומת. הותיר אישה, זהרה, ובת.

במהלך חייו הופיע כץ כסולן בקונצרטים ביותר מארבעים מדינות.

השם הפרטי Mîndru משמעו ברומנית "גא". מכאן נוצרה ברומניה הבדיחה על פיה "מנדרו (=גא) כץ הוא היפוכו הגמור של המוזיקאי מודסט (=צנוע) מוסורגסקי...".

## מבחר הקלטות
* לודוויג ואן בטהובן, 32 וריאציות
* וולפגנג אמדאוס מוצרט, קונצ'רטו לפסנתר, בניצוח מנדי רודן
* יוהנס ברהמס, סונאטה לכינור ופסנתר, עם הנריק שרינג
* לודוויג ואן בטהובן, קונצ'רטו מס' 5 לפסנתר ולתזמורת-הקיסר בניצוח סר ג'ון ברבירולי
* ארם חצ'טוריאן וסרגיי פרוקופיב, קונצ'רטי לפסנתר ולתזמורת, עם התזמורת הפילהרמונית של לונדון בניצוחו של סר אדריאן בולט
* סזאר פרנק, סונאטה לכינור ופסנתר, עם הנריק שרינג

## קישורים חיצוניים

* 

* 
* 
* 
* 
* Cele două cariere ale marelui pianist Mîndru Katz 
* Mindru Katz (Piano) 
* The Mindru Katz Collection, באתר Cembal d'amour

## הערות שוליים

קטגוריה:פסנתרנים ישראלים
קטגוריה:פסנתרנים יהודים רומנים
קטגוריה:ישראלים ילידי רומניה
קטגוריה:עולים בשנות ה-1950
קטגוריה:אישים הקבורים בבית הקברות הישן בהרצליה
קטגוריה:מוזיקאים שנפטרו על הבמה
קטגוריה:ישראלים שנולדו ב-1925
קטגוריה:ישראלים שנפטרו ב-1978
Genie

**Genie** הוא המיני-אלבום השני של להקת הבנות הקוריאנית גירלז ג'נריישן. הוא הופץ ב-29 ביוני 2009. שיר הנושא של האלבום נקרא כשם האלבום "Genie" ויצא לאור כסינגל ב-22 ביוני.

## קידום המכירות
ב-15 ביוני 2009, הופצו לאינטרנט תמונות המציגות את הלוק והסטייל החדש של הלהקה לכבוד אלבום המיני השני שלהן שהוכרז כי יופץ ב-25 ביוני, הקונספט שבלט היה לוק של בנות הצי הימי.

כדי לקדם את המכירות של אלבום זה וכדי לממש את משמעות השם של אלבום המיני השני נאמר למעריצי הלהקה כי ייפתח פורום מיוחד אליו ייכנסו המעריצים ויגיבו ובהודעותיהם יוכל כל מעריץ לבקש משאלה אחת, על כל אחת מבנות הלהקה יהיה לבחור הודעה אחת ולהגשים את המשאלה הכתובה בה.

ב-19 ביוני 2009, הופץ טיזר מן הקליפ של שיר הנושא של המיני אלבום שנקרא "Genie", בקליפ זה אפשר לראות את כל הבנות לבושות בבגדי הצי הימי ואורך הטיזר היה כ-30 שניות, בתחילת הטיזר היה אפשר לשמוע
את קולו של Micky אחד מחברי הלהקה "TVXQ" הנמצא באותה חברת תקליטים כמו של הבנות.

ב-22 ביוני 2009, הופץ שיר הנושא Genie באורך מלא וכסינגל.

ב-24 ביולי 2009, הופץ לאינטרנט "Etude", שיר מהמיני אלבום.

## מחלוקת
לאחר שיצא לאור השיר לאתרי האינטרנט כסינגל בנוסף הוציאו לאור שתי גרסאות של עטיפת האלבום שהיה אמור לצאת ב-25 ביולי. גרסה אחת של העטיפה הראתה במרכז העטיפה את חברת הלהקה Yoona ובגרסת העטיפה השנייה במרכז נראתה חברת להקה שונה והיא Yuri, בשתי העטיפות הוצגו הבנות לבושות בלבוש צי ימי והיה אפשר לראות על העטיפה מטוס ועליו שם הלהקה.
לאחר שהתפרסמה עטיפת האלבום התעוררו המון תגובות שליליות על העטיפה מפני שהמטוס שהיה בתמונה היה מטוס תוצרת יפן, החולצות שלבשו חברות הלהקה הזכירו את חולצות הצבא הנאצי, וכובעיהם של חלק מן הבנות הזכירו את כובעי הצבא האמריקאי.
כתוצאה מתגובות אלו החליטה חברת התקליטים של SNSD לדחות את יציאת האלבום ל-29 ביולי 2009.

ב-27 ביולי 2009 שוחררה לאינטרנט עטיפת האלבום המחודשת לאחר כמה תיקונים, המטוס היפני שהיה על העטיפה שונה למטוס תוצרת קוריאה, הסמל על הכובע של Yoona שונה מפני שדמה לכובע הצבא האמריקאי ובנוסף שונו הסמלים על חולצותיהם של Sunny ו-Taeyeon מפני שהזכירו את חולצות הצבא הנאצי.
תמונת העטיפה המחודשת ששוחררה הוצגה הפעם כגרסה אחת בלבד ובה רואים את Yoona במרכז, לעומת שתי הגרסאות ששוחררו בעבר שעל אחת הופיעה Yoona ועל השנייה Yuri.

## רשימת השירים
השירים **המודגשים** יצאו לאור כסינגלים.


# **Genie**
# Etude
# Girlfriend
# Boyfriend
# My Child
# One Year Later


## קישורים חיצוניים

Girls' Generation 2nd Mini Album - Genie

קטגוריה:מיני-אלבומים בקוריאנית
קטגוריה:אלבומי קיי-פופ
אורנשטיין

**אורנשטיין** הוא שם משפחה יהודי-אשכנזי שמקורו בשם העברי אהרן.
קיים גם בהיגוי האנגלי אורנסטיין ובצורות ארנשטיין, הורנשטיין, גורנשטיין ואהרנשטיין.
השם "הורנשטיין" (Hornstein) הוא שם משפחה גרמני נפוץ.

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה המבוססים על השם אהרן
אגם אלברט

**אגם אלברט** (**Albert Nyanza**) (נקרא מווייטנזיגה על ידי הניורו ונם אבויו בוניו על ידי האלור) הוא אחד האגמים הגדולים באפריקה. הוא האגם השביעי בגודלו ביבשת וניצב על הגבול בין אוגנדה לבין הרפובליקה הדמוקרטית של קונגו (לשעבר זאיר).

אגם אלברט הוא הצפוני ביותר מבין שרשרת האגמים בבקע הסורי-אפריקני. אורכו של האגם כ-160 קילומטרים ורוחבו כ-30 קילומטרים. עומקו המרבי הוא 58 מטרים והוא נמצא בגובה 619 מטרים מעל גובה פני הים.

האגם מהווה חלק מהמערכת המורכבת של הנילוס העליון. מקורותיו העיקריים הם נילוס ויקטוריה המגיע מאגם ויקטוריה שבדרום מזרח ומנהר סמליקי שמגיע מאגם אדוארד שבדרום מערב. בקצה הצפוני של האגם ממשיך הנהר בשם נילוס אלברט אל תוך דרום סודאן.

בקצהו הדרומי של האגם, כניסתו של נהר סמליקי כוללת אזורי ביצות. דרומה משם נמצא רכס הרוונזורי בעוד שרכס גבעות בשם ההרים הכחולים מתנשאת לחופו הצפון מערבי של האגם.

היישובים המעטים לחופי האגם כוללים את בוטיאבה הקונגולזית ואת פאקוואצ' האוגנדית.

## היסטוריה
בשנת 1864, מגלה הארצות הבריטי סמואל בייקר גילה את האגם. הוא קרא לו על שם הנסיך אלברט, בעלה של המלכה ויקטוריה שנפטר באותה עת. 
נשיא זאיר, מובוטו ססה סקו שינה את שם האגם על שמו בתקופת שלטונו.

חברות הנפט הריטג' אויל וטולוו אויל מצאו באגם שדות נפט עצומים המוערכים בעשרות מילארדי חביות נפט. על פי הערכה זו שדות הנפט באגם אלברט הם הגדולים ביותר שנמצאו ביבשה באפריקה שמתחת לסהרה בעשורים האחרונים.

## קישורים חיצוניים

* 

## הערות שוליים

אלברט
קטגוריה:הרפובליקה הדמוקרטית של קונגו: גאוגרפיה
אלברט
אלברט
אלברט
קטגוריה:הנסיך אלברט
סלמנדרה (מיתולוגיה)

[שמאל|ממוזער|150px|דמותה של סלמנדרה מן [המאה ה-16]]
**סלמנדרה** מופיעה במיתולוגיות השונות כבעל חיים בעל תכונות הקשורות באש. משמעות המילה בפרסית היא "בתוך אש". הסלמנדרה מופיעה במיתולוגיה היוונית והרומית ואף נזכרת בתלמוד.

## במקורות ובתרבות
אגדות שונות נקשרו בסלמנדרה בימי קדם. פליניוס כותב עליה באנציקלופדיה שלו, תולדות הטבע:

ממוזער|סלמנדרה, הפיזיולוגוס של ברן , המאה ה-9
הסלמנדרה מוזכרת בפיזיולוגוס, ספר שהיה נפוץ בכל העולם הנוצרי ופירש באופן סימבולי ואלגורי את תפקידם של בעלי החיים בעולם. היא מתוארת בו כבעל חיים קר, אשר מסוגל לחיות ללא פגע באש ולכבות את הלהבות החמות ביותר. בכך היא מייצגת את הצדיקים, שיכולים לעמוד באש, בדיוק כפי שהנביא דניאל יכול היה לצאת ללא פגע מכבשן האש. 

במקורות היהודיים ישנן מספר אגדות המקשרות בין הסלמנדרה לאש; לפי אחד מהם היא נוצרת מבעירה במשך שבע שנים, ולפי אחר היא נוצרת מבעירה של עצי הדס על ידי כישוף. בנוסף מיוחסת לה הגנה מפני אש באמצעות סיכה בדמהּ.

במקורות היווניים מתוארת הסלמנדרה כלטאה יורקת-אש או מוקפת בלהבות.

בחפיסת קלפי הטארוט ריידר-וייט, מופיע מוטיב הסלמנדרה בקלפים "מלך המטות" ו"נסיך המטות" מסדרת המטות המייצגים, בהתאמה, את מזל טלה ואת מזל קשת, שני מזלות מקבוצת מזלות האש.

## בתרבות בת זמננו
הסופר יחיאל די-נור קרא לספר הראשון שכתב לאחר שחרורו מאושוויץ "סלמנדרה". שם המשפחה המעוברת שבחר לעצמו - "דינור", קשור אף הוא באש, בדומה לסלמנדרה.

בסרט "לשבור את הקרח 2" מופיעה סלמנדרה ממין זכר בשם ברוני, המייצגת את רוח האש בסרט.

## לקריאה נוספת
* שמואל ספראי, **ספרות החכמים**
* נתן סליפקין, **Sacred Monsters** (פרק 13: "The Secret of the Salamander")

## קישורים חיצוניים

* ד"ר מאיר בר-אילן, יצורים דמיוניים באגדה היהודית העתיקה, אתר "דעת". מקור: מחניים, סיוון, ה'תשנ"ד
* סלמנדרה באתר פורטל הדף היומי

## הערות שוליים

קטגוריה:יצורים מיתולוגיים
קטגוריה:מיתולוגיה יהודית
קטגוריה:יצורים מהמיתולוגיה היוונית
קטגוריה:מיתולוגיה רומית
קטגוריה:זוחלים מיתולוגיים
פרידריך ראנקה

**פרידריך ראנקה** (בגרמנית: **Friedrich Ranke**) היה חוקר תרבות ופולקלור גרמני.

## ביוגרפיה
נולד ב-1882 כאחד משלושת בניו של התאולוג ליאופולד פרידריך ראנקה בעיר ליבק בגרמניה.

בשנים 1902–1907 ,עם סיום לימודיו בבית הספר היסודי בעירו, למד פילוסופיה אנגלית, גרמנית, ונורדית באוניברסיטאות של גטינגן, מינכן, וברלין.

את הדוקטורט קיבל באוניברסיטה של ברלין והתמחה במחקר בלשני ותרבותי של סיפורי העם הגרמניים.

בשנת 1912 התמנה למרצה באוניברסיטת גטינגן, וכיהן כפרופסור לבלשנות גרמנית עד 1921 שבה עבר לאוניברסיטת קניגסברג.

בשנת 1930 התמנה למשרה דומה באוניברסיטת ורוצלאב, אך בשנת 1938 נאלץ לפרוש מתפקידו עקב הלשנה של אחד מעמיתיו כי הוא מחזיק בדעות "לא אריות".
ראנקה עבר ללמד בלשנות גרמנית באוניברסיטת בזל, שם חי עד יום מותו בשנת 1950.

ראנקה התעניין במיוחד בחקר סיפורי העלילה העממים –גרמאניים. במחקריו ניסה לגבש את מהותה של הנפש הגרמנית כפי שמשתקפת בפולקלור העממי. 
מעשיות טריסטן ואיזולדה, שירת הניבלונגים, ואגדות נורדיות אחרות מתקופת ימי הביניים שימשו כבסיס העיקרי למחקריו.
ראנקה ניתח את העלילות וטען כי גיבוריהן אינם בלתי מוסריים, אלא פועלים על פי צווי גורלם ולהגשמת מטרתם בהווה, ללא שיקולי עולם הבא כמקובל באמונה הנוצרית.

## לקריאה נוספת
* Hartmut Freytag: Ranke, Friedrich. In: Alken Bruns (Hrsg.): Lübecker Lebensläufe. Karl Wachholtz Verlag, Neumünster 1993, .
Hartmut Freytag: Ranke, Friedrich. In: Christoph König (Hrsg.), unter Mitarbeit von Birgit Wägenbaur u. a.: Internationales Germanistenlexikon 1800–1950. Band 3: R–Z.*   De Gruyter, Berlin; New York 2003, .
* Rolf-Wilhelm Brednich: Ranke, Friedrich. In: Enzyklopädie des Märchens Bd. 11 (2004), Sp. 203–207
* Michael Stolz: Friedrich Ranke. In: Historisches Lexikon der Schweiz

## קישורים חיצוניים

## הערות שוליים

קטגוריה:פולקלוריסטים
קטגוריה:סגל אוניברסיטת בזל
קטגוריה:גרמנים שנולדו ב-1882
קטגוריה:גרמנים שנפטרו ב-1950
סאעקה

**סאעקה** (בפרסית: **صاعقه**; בעברית: **חזיז ורעם**) הוא מטוס קרב סילוני חד-מושבי מתוצרת איראן. המטוס מבוסס, ככל הנראה, על ה-F-5 האמריקני, אך חלק ממאפייניו החיצוניים דומים דווקא לאלה של ה-F-18.

טיסת הניסוי הראשונה של המטוס נערכה ביולי 2004. על פי פרסומים איראניים, המטוס הוכנס לשירות מבצעי ב-6 בספטמבר 2006 כאשר ביצע משימות הפצצה במסגרת תרגיל צבאי של צבא איראן. המטוס נחשף לציבור במצעד צבאי שנערך ב-22 בספטמבר 2007.

מעט מאוד ידוע על מפרטי המטוס. מפקד חיל האוויר האיראני, בריגדיר גנרל אחמד מיגאני, ציין כי המטוס נושא מערכות טילים ומכ"ם מתקדמות. בפרסום איראני נאמר כי למטוס טווח של 3,000 קילומטרים.

## קישורים חיצוניים

* New Iranian-made warplane revealed

קטגוריה:מטוסי קרב סילוניים
קטגוריה:מטוסי קרב מתוצרת איראן
אזרח'ש

**אזרח'ש** (בפרסית: **آذرخش**; בעברית: **ברק**) הוא מטוס הקרב הראשון מתוצרת איראן.

באפריל 1997 הכריז הבריגדיר גנרל האיראני ארסטה, סגן ראש המטה הכללי של צבא איראן, כי ארצו הצליחה לתכנן, לבנות ולבחון מטוס קרב ראשון. ב-17 במאי 2007 אמר מפקד חיל האוויר האיראני כי האזרח'ש הגיע לשלב של ייצור סדרתי. ב-6 באוגוסט 2007 הודיע גם שר ההגנה האיראני כי האזרח'ש נכנס לשלב של הייצור אך הוסיף כי ייצור המוני "יחל בעתיד".

גורמים מערביים סבורים כי המטוס מבוסס במידה רבה על הנדוס לאחור של מטוסי קרב אמריקניים שנמכרו לאיראן בתקופה השאה: F-4, F-14 ובמיוחד F-5. מפרטי המטוס ויכולותיו לא פורסמו באופן רשמי.

## קישורים חיצוניים

קטגוריה:מטוסי קרב סילוניים
קטגוריה:מטוסי קרב מתוצרת איראן
הצהרת העצמאות של הסייברספייס

[שמאל|ממוזער|300px|[ג'ון פרי בארלו במהלך הרצאה במלאת עשר שנים להצהרת העצמאות של הסייברספייס]]

**"הצהרת העצמאות של [[המרחב הקיברנטי|הסייברספייס]]"** (באנגלית: "**A Declaration of the Independence of Cyberspace**") היא מסמך שפרסם המשורר והפעיל הפוליטי האמריקני ג'ון פרי בארלו ב־8 בפברואר 1996. ההצהרה, אחד המסמכים הראשונים שעסקו באופן ישיר ביחסי הגומלין בין ממשלות באשר הן לרשת האינטרנט, זכתה לתהודה רבה וצוטטה במאמרים משפטיים ומקצועיים וביותר מ-40,000 אתרי אינטרנט.

## רקע

בארלו, פעיל פוליטי ותיק ואחד מכותבי השירים של להקת הגרייטפול דד, נמנה עם מייסדי קרן החזית האלקטרונית, עמותה ללא מטרת רווח ששמה לה למטרה להגן על חופש הפרט באינטרנט. לפני פרסום ההצהרה כתב רבות על האינטרנט כתופעה חברתית ומשפטית, ונודע במיוחד במאמר 'כלכלת הרעיונות' שהתפרסם במגזין Wired וכלל מספר רעיונות ששולבו מאוחר יותר בהצהרה. 
ההצהרה התפרסמה בתגובה ל'חוק הטלקומוניקציה של 1996', שכלל סדרה של שינויים רגולטוריים בתחום התקשורת והאינטרנט, ועבר בקונגרס באותה שנה. במסגרת הרפורמה ניסו רשויות החוק בארצות הברית להגביל את חופש המידע באינטרנט.

## נוסח ההצהרה
ההצהרה כוללת 16 פסקאות קצרות, ונפתחת במילים:

ההצהרה שוללת את זכותן של ממשלות באשר הן, ובפרט ממשלת ארצות הברית, לחוקק חוקים המגבילים את חירויות הפרט באינטרנט. היא קובעת שבאינטרנט לא נהנית ממשלת ארצות הברית מהסכמת הנשלטים, כי הרשת נמשכת מעבר לגבולות המדינה, ולכן אין הממשל רשאי להחיל על הרשת את חוקי ארצות הברית. בארלו מציע כי במקום לכפוף את עצמה לחוקים חיצוניים, על האינטרנט להתנהל בהתאם לאמנות חברתיות שיתפתחו במרחב הקיברנטי על בסיס עיקרון ואהבת לרעך כמוך. סגנון הכתיבה מזכיר את הצהרת העצמאות של ארצות הברית, ומשתמש בפרפרזות על ציטוטים מתוך הכרזת העצמאות בפסקאות האחרונות. אף כי מוקד ההצהרה הוא ההתנגדות ל'חוק הטלקומוניקציה', המוזכר בה במפורש, היא מאשימה גם מדינות נוספות, ובהן איטליה, גרמניה וסין, בדיכוי זכויות הפרט באינטרנט.

## תגובות וביקורות

לאחר פרסומה צוטטה ההצהרה באתרי אינטרנט רבים; תשעה חודשים לאחר פרסומה הועתקה ההצהרה בלמעלה מ־40,000 אתרים. במסגרת ניסיון ליישם את עקרונות ההצהרה, יזם בית הספר למשפטים של אוניברסיטת שיקגו־קנט תוכנית של 'שופטים וירטואליים', שהיו אמורים ליישב מחלוקות מקוונות. בהמשך צוטטה ההצהרה במאמרים משפטיים וסוציולוגיים העוסקים באינטרנט.

התגובות מחוץ לאינטרנט היו נלהבות פחות, ולארי אירבינג, סגן שר המסחר האמריקני, ציין כי הסרת המגבלות על האינטרנט תאט את קצב הפריחה הכלכלית שהרשת עשויה הייתה לספק ליצרנים ולצרכנים. ב־2004 הסתייג אף בארלו עצמו מהאופטימיות המובעת בהצהרה, ואמר כי "כולנו מתבגרים ולומדים מהניסיון".

## ראו גם
*המרחב הקיברנטי
*נייטרליות רשת
*ריבונות במרחב המקוון
*הצהרה על חירות האינטרנט

## קישורים חיצוניים
* הצהרת העצמאות של הסייברספייס 

## הערות שוליים

קטגוריה:אינטרנט
קטגוריה:תרבות אינטרנט
קטגוריה:חלוצי האינטרנט
קטגוריה:1996
קטגוריה:אקטיביזם מקוון
קטגוריה:היסטוריה של האינטרנט
קטגוריה:צנזורה באינטרנט